b'\n_START_ARTICLE_\nLimfoplazmocitin\xc4\x97 limfoma\n_START_SECTION_\nIstorija\n_START_PARAGRAPH_\nLig\xc4\x85 pirm\xc4\x85 kart\xc4\x85 1944 metais apra\xc5\xa1\xc4\x97 \xc5\xa1ved\xc5\xb3 gydytojas Jan Waldenstr\xc3\xb6m, tod\xc4\x97l ji da\xc5\xbenai tebevadinama jo vardu.\n_START_SECTION_\nStadijos\n_START_PARAGRAPH_\nLimfoplazmocitin\xc4\x97 limfoma \xc4\xaf stadijas neskirstoma, pagal ligos apibr\xc4\x97\xc5\xbeim\xc4\x85 b\xc5\xabtinas kaul\xc5\xb3 \xc4\x8diulp\xc5\xb3 \xc4\xaftraukimas, kas visada reik\xc5\xa1t\xc5\xb3 Ann Arbor stadij\xc4\x85 IV.\n_START_SECTION_\nGydymas\n_START_PARAGRAPH_\nValde\xc5\xa1tremo liga gydoma tik esant simptomams, kitais atvejais da\xc5\xbeniausiai pasirenkam steb\xc4\x97jimo taktika. Esant labai auk\xc5\xa1tai IgM koncentracijai ir simptomams d\xc4\x97l padid\xc4\x97jusio kraujo klampumo, atliekama plazmaferez\xc4\x97. Geros b\xc5\xabkl\xc4\x97s ligoniai gali b\xc5\xabti gydomi imunochemoterapija kombinuojant rituksimab\xc4\x85 ir chemoterapinius vaistus. Standartin\xc4\x97s chemoterapijos schemos n\xc4\x97ra. Vyresnio am\xc5\xbeiaus ir blogesn\xc4\x97s b\xc5\xabkl\xc4\x97s ligoniams rekomenduojamas gydymas rituksimabu be chemoterapijos. Palaikomasis gydymas nerekomenduojamas. Ligai atsinaujinus gali b\xc5\xabti pakartotinai skiriama chemoterapija.\n_START_SECTION_\nPrognoz\xc4\x97\n_START_PARAGRAPH_\nPrognoz\xc4\x99 nulemia ligonio am\xc5\xbeius, beta-2 mikroglobulino koncentracija, paraproteino koncentracija, citopenija. \xc5\xa0ie parametrai naudojami tarptautin\xc4\x97je Valden\xc5\xa1tremo makroglobulinemijos prognoz\xc4\x97s skal\xc4\x97je'